Știre inițială:

Gazeta Sporturilor vă prezintă, în urma unui dialog cu lichidatorul judiciar al FC Rapid, Mihai Florea, 3 puncte care să lămurească acest acord.

1. Azuga Waters și ANAF au aprobat

Mihai Florea susține că "Azuga Waters și ANAF, principalii creditori ai FC Rapid, au fost de acord cu acest acord. Nu putem vorbi despre un împrumut lunar, ci de un acord pentru folosirea siglei, culorilor și denumirii până la licitație, care va avea loc în a doua jumătate a lunii septembrie".

2. 5.000 euro pe lună

Suma pentru care Primăria ar prelua lunar dreptul de a folosi sigla, denumirea și culorile este de 5.000 de euro pe lună. "E o sumă cu care suntem de acord. În plus, ne bucură interesul.

Vom vedea, până la licitație, care va fi suma de pornire, iar interesul ridicat nu poate decât să crească această bornă", susține Florea.

3. Oricine în afară de Primărie, abia de la anul!

E cert: oricine va câștiga licitația în afară de Primăria Sectorului 1 nu va avea dreptul să se înscrie în campionatul curent ca Rapid.

"Licitația se va desfășura după începerea campionatului. Astfel, dacă licitația nu va fi câștigată de Primăria Sectorului 1, eventualul câștigător va putea folosi brandul abia din sezonul 2018-19.

Sau îl poate folosi din această toamnă dacă se va asocia cu Primăria Sectorului 1", conchide Florea.